På oppdrag der vi skal henvende oss til tradisjonell radio og media ønsker vi å involveres tidligst mulig i prosessen. Vi igangsetter utsendelse til relevant media og radio minimum 14 dager før utgivelse. Avhengig av hvor langt du har kommet i egen prosess og hva slags oppgaver du ønsker hjelp til å løse av oss, jobber vi normalt med en utgivelse i god tid før dette også. Etablering av digital kampanjeside, hjelp til utforming av presseskriv mm. skal naturligvis være på plass før utsendelsen, i tillegg vil vi trenge tid til planlegging og å få plass til ditt prosjekt i våre kalendere. All vår erfaring tilsier at man har større muligheter for å oppnå gode resultater når man bruker god tid på å skape en så tiltalende pakke som mulig, kontra å rushe en utgivelse. Vi ønsker selvfølgelig oppnå så gode resultater som mulig på oppdragene vi velger å engasjere oss i. Playlist-pitching, TikTok-pitching, influenser-pitching og promotering via sosiale medier skjer normalt når utgivelsen er et faktum, til og med når musikken har vært ute en stund, så her er tidsaspektet naturligvis annerledes.